b'\n_START_ARTICLE_\nDemetra\n_START_SECTION_\nPerzefona\n_START_PARAGRAPH_\nDemetra je Zevsu rodila h\xc4\x8der Perzefono, imenovano tudi Kore (deklica). Nekega dne se je Perzefona igrala na travniku, ko je iz zemlje pridrvel Had in deklico ugrabil. Ko je vsevidni bog Helios Demetri povedal kaj se je zgodilo, je le-ta od Zevsa zahtevala naj Perzefono vrne med \xc5\xbeive. Zevs je bil Demetri pripravljen ugoditi, ampak samo v primeru, da Perzefona v podzemlju ni ni\xc4\x8desar jedla. Had pa se je v tem \xc4\x8dasu \xc5\xbee poro\xc4\x8dil s Perzefono in ji dal jesti granatno jabolko zaradi \xc4\x8desar je bila priklenjena na podzemlje._NEWLINE_Ker je u\xc5\xbealo\xc5\xa1\xc4\x8dena Demetra za\xc4\x8dela zanemarjati svoje bo\xc5\xbeanske dol\xc5\xbenosti in ni ve\xc4\x8d skrbela za zemljo ter rast hrane, je nastopila huda lakota. Zevs je uvidel, da bodo ljudje propadli in s Hadom sklenil kompromis - Perzefona bo spomladi in poleti pri materi, jeseni in pozimi pa pri Hadu. Iz tega izhaja razlaga za menjavanje letnih \xc4\x8dasov.\n_START_SECTION_\n\xc4\x8ca\xc5\xa1\xc4\x8denje Demetre\n_START_PARAGRAPH_\nV Elevzini, ki se nahaja blizu Aten so ji postavili sveti\xc5\xa1\xc4\x8de. V tem kraju je bil tudi najbolj raz\xc5\xa1irjen kult Demetre in Perzefone. Njima v \xc4\x8dast so enkrat letno prirejali igre imenovane elevzinski misterij, ki so \xc4\x8dastili zgodbo o ugrabitvi Perzefone._NEWLINE_Najpomembnej\xc5\xa1e Demetrino sveti\xc5\xa1\xc4\x8de je bilo v Elevzini, kjer so Demetro \xc5\xa1e posebej \xc4\x8dastili.'